BUtterfield 8
BUtterfield 8  je američki igrani film snimljen 1960. u režiji Daniela Manna. Predstavlja adaptaciju istoimenog romana Johna O'Hare iz 1935. godine. Protagonistica, čiji lik tumači Elizabeth Taylor, je Gloria Wandrous, je lijepa manekenka koja svoj luksuzni životni stil dodatno financira kratkim ljubavnim vezama sa bogatim "sponzorima". Radnja prikazuje komplikacije koje nastanu kada se jedan od njih, Weston Liggett (čiji lik tumači Laurence Harvey), u nju zaljubi te razmišlja o tome da zbog toga napusti vlastitu ženu i djecu.

Taylor je, slično kao i njen tadašnji muž Eddie Fisher, koji je sa njom bio nastupio u ulozi najboljeg prijatelja, duboko prezirala film. Oboje su smatrali kako njen lik i dijelovi zapleta imaju prevelike sličnosti sa stvarnim životom, odnosno time da je Fisher radi Taylor nedugo prije bio napustio suprugu Debbie Reynolds, izazvavši negativne reakcije u dijelu američke javnosti. Taylor je na snimanje pristala isključivo zato da što prije ispuni ugovorne obaveze prema studiju MGM, a kako bi mogla početi snimati Kleopatru. Ironijom sudbine, upravo joj je ta uloga, nakon četiri prethodne nominacije, donijela Oscara za najbolju glumicu. Taylor je i nakon toga nastavila izražavati nezadovoljstvo filmom.

Uloge 
 Elizabeth Taylor ... Gloria Wandrous
 Laurence Harvey ... Weston Liggett
 Eddie Fisher ... Steve Carpenter
 Dina Merrill ... Emily Liggett
 Mildred Dunnock ... Mrs. Wandrous
 Betty Field ... Fanny Thurber
 Jeffrey Lynn ... Bingham Smith
 Kay Medford ... Happy
 Susan Oliver ... Norma
 George Voskovec ... Dr. Tredman

Izvori

Vanjske veze
 
 
 

Američki filmovi
Dramski filmovi
Authority control 2